Ken pare eo an traoù e pep porzh e-lech ma gonter ur skipailh SNSM gant tud a youl vat. Ne cheñcho ket an traoù gant an hañv. « Bagou an SNSM a zo pare e-pad ar bloaz. Neus tamm chati ebet ! »  Bagou nevez evit lod anezho, dek vag vras en o zouez, gouest da vont war vor dindan ar seizh amzer. « Ugent vloaz pense an Aber Ach a vo lidet ar bloaz-mañ. Chwech martolod eus an SNSM a oa bet lazhet e-pad an hañv 1986. Rust e oa an amzer, ha brein e oa ar cheflusker. Cheñchet zo bet an holl vagoù er bloavezhioù da heul. Batimantoù nevez hon eus brernañ. 16 bag er chlasoù 1, 2 ha 3. 50 bag dre aer, be zodiac, hon eus ivez. »  Ha tud barrek  da gas anezho. « Lod a zo pesketaerien pe pesketaerien gozh, lod all, martoloded eus ar marin a vrezel pe ar marin a gonvers. Kavet e vez tud a youl vat e Penn ar Bed. Nemet war Enez Sun. A-hend-all ne vank ket tud ».